Otokar

Otokar ir Turcijas autobusu un militāro transportlīdzekļu ražošanas uzņēmums, kura galvenā mītne atrodas Sakarjas ilā. Konglomerāta Koç Holding meitasuzņēmums. Ražo īpaši mazas, mazas un vidējās ietilpības pilsētas un starppilsētu autobusus.

 Vēsture 
Dibināts 1963. gadā kā Turcijas pirmais autobusu ražošanas uzņēmums ar Magirus-Deutz licenci. Ražoja tajā laikā modernākos autobusus. 1980. gadu sākumā Otokar sāka ražot transportlīdzekļus ar Deutz dzinējiem, izmantojot vietējās detaļas. Šajā laika posmā Turcijas lielākais konglomerāts Koç Holding iegādājās lielāko daļu Otokar akciju. Saskaņā ar sabiedriskā transporta stratēģiju, 1980. gadu sākumā uzņēmums savā klāstā iekļāva starppilsētu autobusus.

1980. gadu vidū uzņēmums, iegādājoties Jaguar Land Rover ražošanas licenci, izgatavoja pirmo turku ražojuma bruņuautomobili. 1987. gadā Otokar sadarbībā ar Land Rover saņēma pasūtījumu no Turcijas Bruņotiem spēkiem saražot militāros Land Rover Defender Turcijā. 1990. gadu sākumā Otokar izstrādāja pirmos Turcijas 4x4 piedziņas vieglā bruņojuma taktiskos riteņu transportlīdzekļus Otokar Armoured Personnel Carrier, Otokar Akrep un Otokar Cobra. 1997. gadā uzņēmums pārcēlās uz jaunām ražotnēm Sakarjas ilā.

2002. gadā Otokar iegādājās piekabju un puspiekabju ražošanas uzņēmumu Koç Group Company of Istanbul Fruehauf A.Ş. Tajā pašā gadā, izmantojot savu pieredzi sabiedriskā transporta jomā, uzņēmums izstrādāja mazās ietilpības autobusa modeli Navigo. 2003. gadā Otokar uzsāka sadarbību ar Singapore Technologies Kinetics (STK), izstrādājot jauno 8x8 taktisko bruņoto transportlīdzekli Otokar Yavuz. 2007. gadā Turcijas aizsardzības rūpniecības viceministrs veica pārrunas ar Otokar par iespējamo līgumu par Turcijas pirmo tanku izstrādi un ražošanu. Uzņēmums izveidoja Arma 8x8 ACV, Arma 6x6 EOD, Mizrak RCT bruņutehnikas modeļus. 2011. gadā izstādīja Altay tanku modeļa agrīno prototipu.

2011. gadā Otokar sasniedza 890 000 000 TL apgrozījumu, kas ir par 72 % vairāk nekā 2010. gadā. Galvenokārt pateicoties civiliedzīvotāju vajadzībām domātiem produktiem pārdošana tika paplašināta uz Eiropas valstīm, kas noveda pie Otokar Eiropas biroja izveides. 2019. gadā Otokar produkcija aktīvi izmantoja 60 valstīs, kurās ir 300 pārdošanas un atbalsta punkti.

 Tehnika 

 Minibusi 
 Otocar Centro — Otokar ražojuma mikroautobuss ar Deutz F4L912 dzinēju, kas balstīts uz TAM 80T50 kravas automašīnu. Kopš ražošanas sākuma 1970. gados tie ieņēma vislielāko daļu starp visiem maršruta taksometriem Stambulā un Ankarā. Šie 14 vietu mikroautobusi ir īpaši pazīstami ar savu kubveida formu, izturību, ilgo kalpošanas laiku un zemajām ekspluatācijas izmaksām. Sākotnēji transportlīdzekļus devēja par Magirus pēc to dzinēju nosaukuma, bet, kad uzņēmums ieguva klientu uzticību, tas sāka izmantot sava zīmola nosaukumu. Pēdējais šīs sērijas modelis M-2010 ir aprīkots ar pirmo šajā sērijā Iveco dīzeļdzinēju, pirms tam tika izmantoti Deutz dzinēji.

 Autobusi 
 Otocar Navigo — Otokar ražo vairākus autobusu modeļus sabiedriskā transporta pārvadājumiem. Navigo autobusu sērija sākās no Navigo 125L ar 25 sēdvietām un 6,3m garumu līdz Navigo 160SE ar 31 sēdvietu un 7,1m garumu. Visi mazie autobusu modeļi izmanto 4,4l Cummins 145 PS Euro 6 dīzeļdzinējus.
 Otokar Vectio — 2007. gada aprīlī Otokar sāka ražot arī jaunu 9 metrus garu autobusu ar aizmugurē novietotu dzinēju, kas starptautiskajā tirgū pazīstams kā Otokar Vectio. 2020. gada februārī uzņēmums parakstīja līgumu ar par Iveco autobusu ražošanu Turcijā.
 Otokar Kent — zemās grīdas autobusu sērija, kuru izmanto daudzi pārvadātāji. Tajā ir arī E-Kent elektroautobusi un Kent XL metrobusi.

 Militārā tehnika 
Otokar ražo militāro tehniku Turcijas Bruņoto spēku un citu valstu vajadzībām:
 Altay MBT — Turcijas galvenais kaujas tanks,
 Otokar Arma — 6x6 un 8x8 riteņu piedziņas konfigurācijas bruņuautomobiļi,
 Otokar Armoured Internal Security Vehicle — izmantošanai pilsētu dzīvojamos rajonos kā personāla transportlīdzekļi, sprāgstvielu neitralizēšanas transportlīdzekļi, izlūkošanas/novērošanas transportlīdzekļi un ūdens lielgabalu transportlīdzekļi,
 Otokar Armoured Patrol Vehicle (APV) — daudzfunkcionāls 4x4 tipa transportlīdzeklis, kas piemērots plašam militāro un civiliedzīvotāju drošības uzdevumu klāstam. Eksportēts uz Bahreinu, Bangladešu, Alžīriju, Irāku un Pakistānu
 Otokar Akrep — 4x4 riteņu piedziņas tipa speciāls uzbrukuma un aizsardzības transportlīdzeklis,
 Otokar Akrep II — elektriskais 4x4 riteņu piedziņas tipa speciāls uzbrukuma un aizsardzības transportlīdzeklis, Akrep uzlabota versija,
 Otokar Cobra, Cobra II — 4x4 kājnieku mobilitātes transportlīdzekļi,
 Otokar Discreetly Armoured Station Wagon — aprīkots ar bruņotu virsbūvi, kas atbilst militārajiem standartiem,
 Otokar Engerek — ātrā uzbrukuma transportlīdzeklis, kas balstīts uz Land Rover 110 virsbūves,
 Otokar Kale — pretmīnu un uzbrukumu aizsargāts transportlīdzeklis, kas nodrošina uzlabotu ballistisko aizsardzību un neatkarīgu piekares sistēmu, kas nodrošina mobilitāti dažādos klimatiskajos apstākļos,
 Tulpar — kāpurķēžu bruņots kājnieku kaujas transportlīdzeklis, kas paredzēts, lai nodrošinātu ballistisko un pretmīnu, aizsardzību, nodrošināt jaunās paaudzes kaujas tanku un kājnieku atbalstu,
 Otokar Ural — bruņutransportieris ar daudzfunkcionālu modulāru platformu un inovatīvu funkciju kopumu,
 Otokar Yavuz — 8x8 bruņutransportieris, dizains balstīts uz AV-81 Terrex.

 Attēlu galerija 

 Atsauces 

 Ārējās saites 

 Otokar website
 History of Otokar
 Company Profile
 Article about Turkish Defense companies

Kategorija:Turcijas autoražotāji
Kategorija:Autobusu ražotāji
Kategorija:Sakarjas ils